5.4.2023
RO
Jurnalul Oficial al Uniunii Europene
C 125/303 Miercuri, 14 septembrie 2022
(33)
Pentru a stabili rata renovărilor, statele membre trebuie să aibă o imagine de ansamblu asupra clădirilor care nu ating nivelul NZEB.
Prin urmare, statele membre ar trebui să publice și să actualizeze în permanență un inventar al clădirilor publice, inclusiv al locuințelor sociale, în cadrul unei baze de date generale a certificatelor de performanță energetică.
Acest inventar ar trebui să permită și actorilor privați, inclusiv societăților de servicii energetice (SSE), să propună soluții de renovare, acestea putând fi agregate de către Observatorul parcului imobiliar al Uniunii.
(34)
În 2020, peste jumătate din populația lumii locuiește în zone urbane.
Se preconizează că această cifră va ajunge la 68 % până în 2050 (28).
În plus, jumătate din infrastructurile urbane necesare până în 2050 nu au fost încă construite (29).
Orașele și zonele metropolitane sunt centre de activitate economică, de generare a cunoștințelor, de inovare și de descoperire a unor noi tehnologii.
Orașele influențează calitatea vieții cetățenilor care locuiesc sau lucrează în acestea.
Statele membre ar trebui să sprijine municipalitățile din punct de vedere tehnic și financiar.
O serie de municipalități și de alte organisme publice din statele membre au pus deja în aplicare abordări integrate în ceea ce privește economiile de energie, aprovizionarea cu energie și mobilitatea durabilă, de exemplu, prin intermediul planurilor de acțiune în domeniul energiei durabile și al planurilor de mobilitate urbană durabilă, cum ar fi cele dezvoltate în temeiul inițiativei Convenția primarilor și abordările urbane integrate care depășesc intervențiile individuale referitoare la clădiri sau moduri de transport.
Sunt necesare eforturi suplimentare în domeniul îmbunătățirii eficienței energetice a mobilității urbane, atât pentru transportul de călători, cât și pentru transportul de mărfuri, deoarece utilizează aproximativ 40 % din totalul energiei din transportul rutier.
Regulamentul ...
[Regulamentul TEN-T revizuit – COD 2021/420] ar trebui să contribuie în mod semnificativ la abordarea eficienței energetice a transportului urban printr-o abordare coerentă, integrată și multimodală, prin cerința de a adopta planuri de mobilitate urbană durabilă (PMUD), astfel cum sunt definite în regulamentul respectiv.
În plus, pentru a atinge obiectivele prezentei directive, statele membre ar trebui să încurajeze cu fermitate cât mai multe autorități locale să adopte PMUD pentru a contribui la reducerea consumului de energie și pentru a evita transporturile inutile, acolo unde este posibil, în conformitate cu principiul „eficiența energetică înainte de toate”.
(35)
În ceea ce privește achiziționarea anumitor produse și servicii, precum și achiziționarea și închirierea clădirilor, autoritățile contractante și entitățile contractante care încheie contracte de achiziții publice de lucrări, bunuri sau servicii ar trebui să ofere un exemplu și să ia decizii de cumpărare eficiente din punct de vedere energetic, precum și să aplice principiul „eficiența energetică înainte de toate”, inclusiv în cazul concesiunilor și contractelor publice pentru care nu sunt prevăzute cerințe specifice în anexa IV.
Această regulă ar trebui să se aplice departamentelor administrative a căror competență acoperă întregul teritoriu al unui stat membru.
În cazul în care într-un stat membru nu există un departament administrativ relevant căruia să i se fi conferit o anumită competență pe întreg teritoriul, obligația ar trebui să le revină acelor departamente administrative ale căror competențe acoperă în mod colectiv întregul teritoriu.
Cu toate acestea, nu trebuie să se aducă atingere dispozițiilor directivelor Uniunii privind achizițiile publice.
Statele membre ar trebui să elimine barierele din calea achizițiilor publice comune realizate în cadrul unui stat membru sau la nivel transfrontalier, dacă aceste achiziții pot reduce costurile și pot spori beneficiile pieței interne prin crearea de oportunități de afaceri pentru prestatori și pentru furnizorii de servicii energetice.
(36)
Toate entitățile publice care investesc resurse publice prin achiziții publice ar trebui să dea un exemplu atunci când atribuie contracte și concesiuni, alegând produse, servicii, lucrări și clădiri cu cea mai mare performanță în materie de eficiență energetică, inclusiv în legătură cu acele achiziții care nu fac obiectul unor cerințe specifice în temeiul Directivei 2009/30/CE.
În acest context, toate procedurile de atribuire a concesiunilor și a contractelor de achiziții publice cu o valoare care depășește pragurile stabilite la articolele 6 și 7 din Directiva 2014/23/UE a Parlamentului European și a Consiliului (30), la articolul 2 alineatul (1) din Directiva 2014/24/UE a Parlamentului European și a Consiliului (31) și la articolele 3 și 4 din Directiva 2014/25/UE a Parlamentului European și a Consiliului trebuie să țină seama de performanța în materie de eficiență energetică a produselor, clădirilor și serviciilor, conform legislației Uniunii sau legislației naționale, luând în considerare cu prioritate principiul „eficiența energetică înainte de toate” în procedurile lor de achiziții publice.
(28) (29) (30)
https://www.unfpa.org/world-population-trends https://www.un.org/en/ecosoc/integration/pdf/fact_sheet.pdf Directiva 2014/23/UE a Parlamentului European și a Consiliului din 26 februarie 2014 privind atribuirea contractelor de concesiune (JO L 94, 28.3.2014, p. 1).
Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO L 94, 28.3.2014, p. 65).
(31)